**Uddannelsesprogram -Hoveduddannelse i almen Medicin- Fase 3**

Hoveduddannelse er inddelt i Fase1+2 og fase 3.

***Målbeskrivelsen for Almen Medicin*** såvel som yderligere informationer om målbeskrivelser, portefølje m.v. er integreret i uddannelseslægens elektroniske logbog. Materialet kan også findes via Sundhedsstyrelsens hjemmeside under uddannelse af læger. På DSAM’s hjemmeside kan du finde supplerende information om den almenmedicinske uddannelse. Som supplement til målbeskrivelsen, skal der foreligge et uddannelsesprogram og en individuel uddannelsesplan.

Der er udarbejdet et generelt uddannelsesprogram for hele hoveduddannelsen i Almen Medicin som er gældende for opholdet i praksis

Den lægelige videreuddannelse for den yngre læge bygger på **målbeskrivelser**, som er specifikke for hvert enkelt uddannelseselement. Desuden skal der udarbejdes en individuel **uddannelsesplan.** Den skal beskrive, hvordan de enkelte mål kan opnås ud fra tidligere erfaringer, baggrund og læringsstil.Vi forventer, at uddannelseslægen forbereder en individuel uddannelsesplan forud for Introsamtalen hvor den vil gennemgås i fællesskab.  Uddannelsesplanen kan opdateres til midtvejssamtalen.

INTRODUKTION:

Der bliver udsendt velkomstbrev, hvor du bl.a. inviteres til at komme forbi og hilse på inden ansættelsen.

Deri er et uddannelsesprogram.

De første 6 dage følger den yngre læge et fastlagt introduktionsprogram. Her vil der være introduktion til alle faggrupper, og den yngre læge vil her være med som ‘føl’.

Herefter vil uddannelseslægen begynde at få patienter. Der forventes at den yngre læge kan varetage selvstændige konsultationer efter introduktionsprogrammet. Til disse afsættes den nødvendige tid (15-30 minutter).

Den yngre læge kan til enhver tid søge hjælp hos de øvrige læger og kan udvælge interesseområder i forhold til sin uddannelsesplan.

Den yngre læge deltager i sygebesøg på lige fod med husets øvrige læger.

I løbet af de første uger gennemføres introduktionssamtalen.

Den og de øvrige samtaler gennemføres efter de givne retningslinjer. Er der behov herfor gennemføres flere justeringssamtaler. Samtalerne foregår altid med aktuelle tutor.

Lægevagt; Som fase 3 uddannelseslæge skal du have i alt 6 køre- eller konsultationsvagter, samt 2 visitationsvagter med supervision. Du skal selv være opmærksom på at ændre din uddannelsesstatus på lægevagtens hjemmeside og tilmelde dig visitationskursus.

PRAKTISK:

Vi møder alle kl.8. Herefter følger dagen et fastlagt program med telefontid, tilsatte patienter og akuttid om formiddagen, supervision efter frokost samt tilsatte patienter om eftermiddagen.

Vi spiser frokost sammen hver dag, hvor man har mulighed for at spise af indkøbt mad mod betaling af mindre beløb.

Den yngre læge har sit eget konsultationslokale gennem hele ansættelsen.

SUPERVISION:

Der er fast afsat tid til daglig supervision. Det kan være klinisk, konsultationsprocessen, særlige problemstillinger, kompetencevurdering (kun ved tutorlæge) eller hvad der skulle være behov for.

**360 graders evaluering;** #21 + #22 indgår en strukturel kollegial vurdering, som kan udgøres af en 360 graders evaluering. Vi opfordrer til, at du foretager 360 grader evaluering min 2 gange i dit forløb hos os.

UNDERVISNING

Der undervises i starten i udvalgte sygdomme, procedure og praktisk håndtering af tingene i vores lægehus.

Derudover har vi x 1 om måneden (minus juli/august) skemalagt undervisning for alle i lægehuset. Her forventes det også at uddannelseslægen deltager.

KOMPETENCEVURDERING:

Vi anbefaler, at du sætter fokus på at opfylde 2-4 af dine læringsmål pr mdr. – og at du løbende får dem kompetencevurderet og dermed godkendt.

Kompetencemålene, der skal vurderes og godkendes er anført i målbeskrivelsen, og ved vejledersamtale med tutor fastsættes datoer til kompetencevurderinger for de enkelte mål.

Uddannelsesmål i fase 3

# 48: Barnet med symptomer fra CNS

# 49: Barnet med symptomer fra bevægeapparatet

# 50: Det socialt utilpassede barn

# 51: Barnet med udviklingsforstyrrelse eller trivselsproblem

# 52: Det truede barn

# 53: Barnet med ondt i maven

# 54: Det kronisk syge barn

# 55: Patienten med ondt i et eller flere led

# 56: Den gamle patient

# 57: Den forvirrede patient

# 58: Patienten med seksuelle problemer

# 59: Patienten med neurologiske symptomer

# 60: Patienten med hovedpine

# 61: Patienten med svimmelhed

# 62: Patienten med spiseforstyrrelse

# 63: Den triste eller agiterede patient

# 64: Patienten med angstsymptomer

# 65: Den socialt utilpassede patient

# 66: Patienten med uforklarede symptomer

# 67: Patienten med DM

# 68: Den kroniske patient II

# 69: Den trætte patient

# 70: Patienten med ødemer og patienter med vægttab

# 71: Patienten med malign lidelse

# 72: Samarbejde og ledelse i almen praksis

# 73: Økonomisk praksisdrift

# 74: Praksisdrift

# 75: Anmeldelsespligt

# 76: Etik og tavshedspligt

# 77: Tovholderfunktionen

# 78: Teoretiske forståelsesrammer

# 79: Personlig uddannelse og udvikling

# 80: Kvalitetsudvikling og forskning

# 81: Når professionalismen udfordres

# 82: Udvikling af klinisk praksis

# 83: Patienten, der konsulterer lægen efter kl 16

# 84: Den almen medicinske tilgang

Reference:

Uddannelsesprogram, hovedudd. Region Øst: <https://secure.logbog.net/pdf/Almenmedicin_fase_123.pdf>

[KV1 Struktureret vejledersamtale](https://secure.logbog.net/File_Get.dt?FileID=19&FileKey=f368b7bfc06e0bd653d9)

[KV2 Struktureret observation af konsultation](https://secure.logbog.net/File_Get.dt?FileID=18&FileKey=72bb163c29eb28769190)

[KV3 360 graders feedback udleveringsskema](https://secure.logbog.net/File_Get.dt?FileID=17&FileKey=0c1661e6c39343dd3798)

[KV4 Struktureret observation af en procedure](https://secure.logbog.net/File_Get.dt?FileID=15&FileKey=3f7682c69addb57293d7)

[KV5 Vurdering af refleksionsevne](https://secure.logbog.net/File_Get.dt?FileID=14&FileKey=aa7cdff217598c3cb89f)